เรื่องร้องเรียน (ถนน) วันที่ 2022-06-28 02:36:18 — แขวงวัดท่าพระ เขตบางกอกใหญ่ กรุงเทพมหานคร
รบกวนร้องเรียน เรื่องการสูบบุหรี่ในสถานศึกษา (เทคโนโลยี ช่างกลสยาม ถนนจรัญสนิทวงศ์) ค่ะ

เนื่องจากบ้าน อยู่ติดกับด้านหลังของโรงเรียน (ใช้รั้วร่วมกัน) ซึ่งทาง รร ใช้เป็นโรงอาหาร และโรงยิม ค่ะ

จะมีกลิ่นบุหรี่ ลอยเข้าบ้านมาแบบฟุ้งมากค่ะ (สภาพคล้ายๆ ไก่รมควัน เลย 🥹) 

กลิ่นจะมีมาตลอด ตั้งแต่ 7 โมงเช้า จนถึง 4 โมงเย็น (ทุกวัน ยกเว้นวันจันทร์ ซึ่งเป็นวันหยุดของทางโรงเรียน ค่ะ)  คือ กลิ่นจะตามลมพัดมาเป็นระยะๆ ค่ะ ก็ไม่เข้าใจว่า ทำไมเวลามีลม กลิ่นถึงมาทุกครั้ง เลยคิดว่า นี่เค้าสูบกันทั้งวัน??

เคยขึ้นชั้นสองของบ้านไปส่องดูตรงหน้าต่าง (เพราะดูจากชั้นล่าง แล้วไม่เห็นคนค่ะ เนื่องจากรั้วสูงมาก ราว 4 เมตร) เผื่อจะได้ถ่ายรูปประกอบการร้องเรียน แต่มุมอับมาก ไม่สามารถถ่ายได้ค่ะ แต่ถ้ามือถืออัดกลิ่นได้นี่ จะดีมากค่ะ 😂

ทางบ้าน ได้โทรไปแจ้งกับทาง ผอ. ของโรงเรียน แล้ว ทางนั้น รับปากว่าจะให้อาจารย์ฝ่ายปกครองไปคอยสอดส่อง แต่ผ่านไป 2 อาทิตย์ก็ไม่มีอะไรดีขึ้น ยังสูบกันทุกวันเหมือนเดิมค่ะ

นี่เลย ลองแจ้งไปยังกระทรวงศึกษา และ สสส แต่ ก็ไม่ทราบว่าขั้นตอนถึงไหนนะคะ เพราะทุกวันนี้ ทั้งเด็กนักเรียน ทั้งพ่อค้าแม่ค้าที่ขายอาหารในโรงอาหาร ก็ยังสูบกันอยู่ค่ะ

ที่บ้านมีทั้งเด็กเล็ก และผู้สูงอายุที่ร่างกายไม่แข็งแรง ต้องมารับควันบุหรี่มือสอง ทุกวัน ถือว่าคุณภาพชีวิตแย่มากค่ะ

รบกวน ช่วยติดตามเรื่องนี้ให้หน่อยนะคะ เพราะทน ดม มา เกือบปีละค่ะ ตั้งแต่โรงเรียนเปิดเรียนมา หลังจากที่ปิดช่วงโควิดไป 

ขอบคุณมากๆ นะคะ ที่มีช่องทางดีดีให้ประชาชนแบบนี้ 💙🙏🏼